मुख्य सड़कों पर दौड़ने वाली मिडी बस कॉलोनी की गलियों में क्या कर रही थी।
इंदौर डीबी स्टार
इस मामले में अटल सिटी ट्रांसपोर्ट की पीआरओ ने अपना पल्ला झाड़ लिया था। उन्होंने कहा था कि यह बस कंपनी की नहीं है। इसे आरटीओ ने परमिट दिया है। बस निजी ऑपरेटर द्वारा चलाई जा रही है। डीबी स्टार ने फिर सवाल उठाया कि जब अटल सिटी ट्रांसपोर्ट को शहर के लिए अधिकृत किया गया है तो उसके समानांतर सिटी बस कैसे चल सकती है। इस मुद्दे पर आरटीओ और बस कंपनी आमने-सामने है। कोई नतीजा नहीं निकला है। कलेक्टर और निगमायुक्त को ही ध्यान देना होगा। अधिकारियों को तलब करना होगा। तब जाकर खुलासा होगा कि अटल सिटी ट्रांसपोर्ट की बसों के साथ निजी ऑपरेटर अपनी बसें शहर में कैसे चला रहे हैं।
इधर, अटल सिटी ट्रांसपोर्ट की मिडी बस एमपी-09एफए-7030 के मामले ने शुक्रवार को तूल पकड़ लिया। कंपनी के डायरेक्टर कलेक्टर पी. नरहरि और एमडी निगमायुक्त मनीष सिंह ने खबर पढ़ने के बाद अटल सिटी ट्रांसपोर्ट के सीईओ संदीप सोनी को फोन लगाए। दोनों कहा कि यह हो क्या रहा है। कंपनी की बसें बरात ढो रही हैं। बताया जाता है कि दोनों वरिष्ठ अधिकारी इस मुद्दे पर उखड़े हुए हैं। उनका कहना था कि इस पूरे मामले की रिपोर्ट चाहिए। सूत्रों की मानें तो संदीप सोनी ने अफसरों को बताया है कि नोटिस जारी कर दिया गया है। ऑपरेटर को तलब किया जा रहा है। बस में लगे जीपीएस को भी खंगाला जाएगा। इसके अलावा शहर में लगे कैमरों से भी यह पता चल जाएगा कि बस अपने निर्धारित रूट पर चली या नहीं।
कलेक्टर और निगमायुक्त ने कहा यह हो क्या रहा है
ऑपरेटर से मांग रहे हैं जवाब
डीबी स्टार की खबर के आधार पर बस एमपी-09-एफए-7030 की दो महीनेे की जीपीएस रिपोर्ट निकलवा रहे हैं। इससे पता चलेगा कि बस के संचालन में कितना डेविएशन हुआ है। बस ऑपरेटर को नोटिस दे रहे हैं। उससे स्पष्टीकरण मांगा जा रहा है। जवाब संतोषजनक नहीं रहा तो ऑपरेटर को टर्मिनेट कर दिया जाएगा।  संदीप सोनी, सीईओ, अटल सिटी ट्रांसपोर्ट
hin_Deva hne_Deva hin_Deva hin_Deva hin_Deva hin_Deva hin_Deva